|  |  |
| --- | --- |
| Ekstraordinært LSU møde om implementeringen af budget i balance |  |
| Mødereferat | 9. februar 2022 |
| Forum | Ekstraordinært LSU møde om implementeringen af budget i balance |  |
| Møde afholdt | 9. februar 2022 10:30-12:00 |  |
| Sted | 16.2.55A |  |
| Referent | Jan Andersen |  |

Til stede

Benedikte Brincker

Hilda Rømer Christensen

Poul Poder

Morten Wendler Jørgensen via Zoom

Lene El Mongy

**Afbud**

Jakob Johan Demant

Dagsorden

1. **Godkendelse af dagsorden**
2. **Implementering af Budget i Balance, herunder**

**A. Orientering om ledelsens beslutning om implementering af Budget i**

**Balance (Bilag 2.0 og bilag 2.1)**

**B. Orientering om foreløbig tidsplan for tilpasningsrunde** *– tidsplanen blev endeligt godkendt på FSU-møde den 8. februar* **(Bilag 2.5)**

Bilag**:**Bilag 2.0: Sagsnotat – Beslutning vedr. implementering af Budget i Balance

Bilag 2.1: Ledelsesgrundlag for besparelserne

Bilag 2.2: Høringsopsamling – høring vedr. implementering af Budget i

Balance

Bilag 2.2A: Oversigt over høringsfasen

Bilag 2.2B: Oversigt over studenterinddragelse i Budget i Balance

Bilag 2.3A-2.3E: Referater fra høringsmøder

Bilag 2.4A-2.4M: Høringssvar

Bilag 2.5: Udkast til Tids- og procesplan for tilpasningerne *– skal endeligt godkendes på FSU-møde den 8. februar 2022*

Bilag 2.6: LINK [Retningslinjer for uansøgt afsked begrundet i institutionens forhold](https://intranet.ku.dk/medarbejderguide/hr/personalepolitik/personalepolitiskhaandbog/Documents/Endelig%20KU%27s%20retningslinjer%20for%20uans%C3%B8gt%20afsked%20begrundet%20i%20institutionens%20forhold.pdf)

1. **Orientering om afværgefasen på fakultetet, herunder frivillig fratrædelse samt orientering om SAMF generelle kriterier for udvælgelse af medarbejdere, der indstilles til afskedigelser**

Bilag**:**

Bilag 3.1: Oversigt over overordnede afværgeforanstaltninger

Bilag 3.2: Katalog med udvælgelsesprocedure og kriterier i forbindelse med gennemførelse af varige lønbesparelser

Bilag 3.3: SAMF-rammeaftale for indgåelse af frivillige fratrædelsesaftaler

Bilag 3.4: Blanket til ansøgning om frivillig fratrædelse

1. **Implementeringsplan: Foreløbig drøftelse af konsekvenserne en evt. tilpasning af medarbejderstaben vil have for den fremtidige opgaveløsning**
2. **Den kommende budgetproces på SAMF og på instituttet, herunder inddragelse af LSU ift. budget og målplan for instituttet**

Bilag 5.1: Årshjul for SAMF budgetproces

1. **Eventuelt**

*Hilda indledte med at overrække Benedikte en lille buket blomster fra sin egen have i anledning af at Benedikte har fået tildelt en professortitel på Sociologisk Institut, stort tillykke.*

Ad 1) Godkendt

PP startede med at nævne, at kollegaernes største interesse er, hvad implementeringen vil komme til at betyde for den enkelte og om man skal til at ”miste” nogle VIP’ere på sigt.

BB svarede at vi nu går ind i en HR-proces, hvor der skal køre en afværgefase frem til d. 28. februar 2022, så derfor kan BB ikke sige hvad der kommer til at ske efter denne dato. Dog vil det ikke kunne undgås, som det fremgår af bilagene, at der vil skulle afskediges folk både på VIP- og TAP-siden. FSU har godkendt de fratrædelsesordninger der vil kunne komme i spil bl.a. med seniorordninger osv. HR vil så på baggrund af de indkomne forslag vurdere hvem der skal indstilles til en evt. afskedigelse, som vil blive effektueret omkring 6. april 2022 i form af en prikkerunde.

Der blev debatteret budget og BB nævnte at hun er ved at skulle udarbejde et budgetnotat, som hun skal bruge til budgetforhandling med fredag d. 11. februar. Det nye er, at når der er et overskud i budgettet, så kan dekanen nærmest uden videre, gå ind og disponere over denne sum.

88% af budgettet er løn, resten er drift. BB har dog kun 3 uger til at udarbejde budgetnotatet, så derfor manede hun til besindighed og tålmodighed og også lidt arbejdsro til at kunne udføre opgaven. Det er e krav fra KU, at en evt. formue SKAL være brugt og i nul inden 2025.

HRC efterlyste nogle konkrete tal på bordet, men BB henviste til bilagene som alle ligger tilgængelige på fællesdrevet. Ydermere pointerede BB at Sociologisk Institut har en bundsolid økonomi.

BB fortalte at de 2 institutledere for henholdsvis Sociologi og Antropologi er blevet enige om at opdele fællessekretariatet i 2 enheder, for at højne effektiviteten og kvaliteten fremadrettet. Derfor vil der i kølvandet blive ansat 1 institutsekretær på Sociologi samt 1 institutkoordinator på Antropologi.